Ympäristölupailmoitus

Rantasalo Kaisa

Koskenmäentie 59 B

61710 Pentinmäki

**Liite 4**

1. Arvio toiminnan päästöistä ja vaikutuksista ympäristöön

Tila sijaitsee Jalasjärvellä Keskikylässä. Alue on maatalousvaltaista haja-asutusaluetta.

Lähin naapuri, jolla on myös lypsykarjatila, on n. 100 m:n etäisyydellä uudesta rakennettavasta tuotantorakennuksesta. Olemassa oleva hiehopihatto (nykyinen lypsylehmäpihatto) sijaitsee lähempänä naapuria. Laajennuksen jälkeen siinä tulee olemaan vähemmän eläinyksiköitä, jolloin lähinnä naapuria olevan navetan ympäristövaikutukset vähenevät. Rakennettava uusi lietesäiliö sijoittuu naapureihin nähden olemassa olevien rakennusten taakse. Tuotantorakennuksissa ei ole syviä lietekuiluja, joissa lantaa varastoitaisiin, joten navetoiden ilman ammoniakkipitoisuudet pysyvät alhaisina. Turvekuivitus sitoo ammoniakkia myös tehokkaasti.

Tuotantorakennuksissa on luonnollinen ilmanvaihto. Poistoilma ohjataan katon kautta ulos, jolloin se sekoittuu ylempiin ilmakerroksiin ja aiheuttaa vähemmän hajuhaittaa ympäristöön.

Lannan levityksessä käytetään multauslaitteita ja tarkkuuslevitintä, jolloin ravinnepäästöt ja hajuhaitat ovat mahdollisimman pieniä. Lannoitukset tehdään maa-analyysien perusteella suunnitelmallisesti.

Lietesäiliöiden katteena on kelluva turvekate. Lantasäiliöiden ympäristöt ja kuljetusreitit pidetään mahdollisimman siistinä. Lannanlevitysajankohdissa pyritään huomioimaan peltolohkojen läheisyydessä asuvien toivomukset mahdollisuuksien mukaan.

Apevaunun ajoreitti on tarkoitus asfaltoida, joten päivittäisestä liikennöinnistä ei tule pölyhaittaa.

Ympäristövaikutuksia tarkkaillaan päivittäisten toimien yhteydessä.